CELEX: 62011CN0067
Language: bg
Date: 2011-02-16 00:00:00
Title: Дело C-67/11 P: Жалба, подадена на 16 февруари 2011 г. от DTL Corporación, S.L. срещу решението, постановено от Общия съд (четвърти състав) на 15 декември 2010 г. по дело T-188/10, DTL Corporación S.L./Служба за хармонизация във вътрешния пазар (марки, дизайни и модели) (СХВП)

30.4.2011   
            
            
               BG
            
            
               Официален вестник на Европейския съюз
            
            
               C 130/11
            
         Жалба, подадена на 16 февруари 2011 г. от DTL Corporación, S.L. срещу решението, постановено от Общия съд (четвърти състав) на 15 декември 2010 г. по дело T-188/10, DTL Corporación S.L./Служба за хармонизация във вътрешния пазар (марки, дизайни и модели) (СХВП)
   (Дело C-67/11 P)
   2011/C 130/20
   Език на производството: испански
   
      Страни
   
   
      Жалбоподател: DTL Corporación, SL (представител: A. Zuazo Araluze, abogado)
   
      Други страни в производството: Служба за хармонизация във вътрешния пазар (марки, дизайни и модели) и Gestión de Recursos y Soluciones Empresariales, S.L
   
      Искания на жалбоподателя
   
   Да се отмени изцяло Решението на Общия съд (четвърти състав) от 15 декември 2010 г. по дело T-188/10
   Да се уважат следните искания, направени пред първата инстанция:
   
               1.
            
            
               Да се отмени решението на втори апелативен състав на СХВП от 17 февруари 2010 г. по дело R 767/2009-2.
            
         
               2.
            
            
               Да се замени същото с друго, което отхвърля възражението, направено своевременно от Gestión de Recursos y Soluciones Empresariales, S.L. срещу фигуративна марка на Общността № 5153325 „SOLARIA“, като се позволи регистрирането на посочената марка за всички поискани стоки и услуги от класове 37 и 42
            
         
               3.
            
            
               Да се осъдят СХВП и останалите страни по производството, които се противопоставят на жалбата, да заплатят съдебните разноски по същата.
            
         
      Правни основания и основни доводи
   
   
               1.
            
            
               Процесуални нарушения пред Общия съд, които накърняват интересите на жалбоподателя: искането за спиране на производството на основание член 77, букви в) и г) от Процедурния правилник на Общия съд е напълно пренебрегнато (член 58 от Статута на Съда на Европейския съюз)
            
         
               2.
            
            
               Нарушение на правото на Съюза от страна на Общия съд: решението нарушава член 8, параграф 1, буква б) от Регламент (ЕО) № 40/94 на Съвета –понастоящем Регламент (ЕО) № 207/2009 на Съвета — относно марката на Общността, като обявява изрично, че:
               
                           а)
                        
                        
                           словният елемент на марката на Общността — предмет на спора преобладава в цялостната марка
                        
                     
                           б)
                        
                        
                           че споменатият словен елемент не преобладава в цялостната марка; противоречие, което решително влияе на преценката на вероятността от объркване (член 58 от Статута на Съда на Европейския съюз).